**Παράταση Σύμβασης Έργου και ανάρτηση στο ΚΗΜΔΗΣ**

Ημ/νία υποβολής **20/12/2022**

**Ερώτηση**

Παρακαλώ όπως μας ενημερώσετε αν για την παράταση της προθεσμίας περαίωσης ενός έργου (άρθρο 147 Ν.4412/2016) (από 8 μήνες σε 9 μήνες) ύστερα από αίτηση του αναδόχου και απόφαση της Διευθύνουσας υπηρεσίας στην οποία αναφέρεται ότι:

α) η καθυστέρηση του έργου δεν οφείλεται σε αποκλειστική υπαιτιότητα του αναδόχου,

β) βρίσκεται υπό έγκριση ο 1ος ΑΠΕ του έργου τακτοποιητικός,

γ) δεν προκαλείται πρόσθετη δαπάνη στο έργο και

δ) ο χρόνος των 30 ημερών είναι εύλογος και εντός της οριακής προθεσμίας,

απαιτείται να συναφθεί τροποποιητική σύμβαση η οποία θα αναρτηθεί στο ΚΗΜΔΗΣ;

**Απάντηση:**

Η παράταση της Σύμβασης Εκτέλεσης Έργου συνιστά τροποποίηση της Σύμβασης, δεδομένου ότι αυτή εγκρίνεται με Απόφαση της Προϊσταμένης Αρχής (δεδομένου ότι αρμοδιότητα τροποποιήσεων της Σύμβασης έχει μόνο αυτή).

**Ανάρτηση Τροποποίησης Σύμβασης στο ΚΗΜΔΗΣ**

Για την τροποποίηση μιας σύμβασης ακολουθείται η ίδια διαδικασία με αυτή της επέκτασης της σύμβασης.

Στην αντίστοιχη ενότητα Σχετικοί ΑΔΑ Σύμβασης, συμπληρώνεται και ο «ΑΔΑ της απόφασης τροποποίησης», σε περίπτωση που έχει γίνει προγενέστερη ανάρτηση της πράξης στο ΔΙΑΥΓΕΙΑ.

* Οι ανωτέρω πράξεις καταχωρίζονται αμελλητί στο δικτυακό τόπο του ΚΗΜΔΗΣ, με μέριμνα του εισηγητή / συντάκτη και με χρόνο καταχώρισης σύμφωνα με το Άρθρο 10 της υπ΄αριθμ. 76928/09.07.2021 Κ.Υ.Α. «Ρύθμιση ειδικότερων θεμάτων λειτουργίας και διαχείρισης του Κεντρικού Ηλεκτρονικού Μητρώου Δημοσίων Συμβάσεων (ΚΗΜΔΗΣ)» (ΦΕΚ: 3075/Β΄/13.07.2021).
* Η καταχώριση δημοσίων συμβάσεων στο ΚΗΜΔΗΣ, καθώς και η αναφορά του Αριθμού Διαδικτυακής Ανάρτησης Μητρώου (ΑΔΑΜ), αποτελούν στοιχεία της κανονικότητας της δαπάνης, με την έννοια ότι η ύπαρξη ΑΔΑΜ εξομοιώνεται με δικαιολογητικό που απαιτείται κατά την παρ. 2 του άρθρου 91 του ν. 4270/2014 (Α΄ 143) σύμφωνα με το άρθρο 38 του ν.4412/2016 (Α΄ 147).